1 . Félagið heitir Þróttur . Heimili þess og varnarþing er á Norðfirði í Fjarðabyggð 2 . Tilgangur félagsins er að efla , samræma og skipuleggja íþróttastarf á Norðfirði , svo og að styðja og taka þátt í íþrótta - og æskulýðsstarfi á Íslandi . 2. kafli Inntökuskilyrði , réttindi og skyldur 3 . Rétt til inngöngu í félagið hafa allir sem samþykktir verða af aðalstjórn félagsins . 4 . Málfrelsi og tillögurétt hafa allir félagsmenn , en aðeins þeir sem náð hafa 14 ára aldri hafa atkvæðisrétt á fundum félagsins . 5 . Skyldur félagsmanna eru : a : Að hlýða lögum félagsins , fyrirskipunum og samþykktum . b : Að gegna trúnaðarstörfum fyrir félagið . c : Að greiða félagsgjöld sín á tilskyldum tíma . 6 . Félagsmaður hefur fyrirgert rétti sínum ef hann : a : Brýtur lög félagsins eða samþykktir . b : Vanrækir að greiða áskilin gjöld á réttum gjalddaga . 7 . Á meðan Þróttur er aðili að Ungmenna - og íþróttasambandi Austurlands ( U.Í.A. ) , mega lög félagsins ekki brjóta í bága við lög U.Í.A. , né þeirra landssambanda sem U.Í.A. er aðili að . 4. kafli Aðalstjórn félagsins og störf hennar 8 . Aðalstjórn Þróttar skulu skipa : formaður , varaformaður , gjaldkeri og meðstjórnendur . Meðstjórnendur eru fulltrúar deilda félagsins . Formaður , varaformaður og gjaldkeri mynda framkvæmdaráð stjórnar . 9 . Formaður boðar til stjórnar - og félagsfunda og stjórnar þeim . Þó er honum heimilt að tilnefna sérstaka fundarstjóra . Formanni er skylt að boða til stjórnarfunda , ef meirihluti stjórnarmanna óskar þess , enda geti þeir fundarefnis . Formaður hefur eftirlit með starfsemi félagsins með aðstoð annarra stjórnarmeðlima . Fyrir öllum meiriháttar fjárútlátum þarf samþykki aðstjórnar og ekki er heimilt að setja félagið í skuldbindingar nema með samþykki aðalstjórnar . Formaður félagsins má ekki gegna formennsku í neinni af deildum þess . 10 . Varaformaður aðstoðar formann í stjórnarstörfum og tekur sæti hans í forföllum . 11 . Varaformaður heldur gerðabók yfir stjórnarfundi og félagsfundi og hið helsta í starfi félagsins milli funda . Framkvæmdaráð aðalstjórnar sér um félagatal og annast bréfaskriftir á vegum félagsins . Framkvæmdaráð skal annast vörslu allra heimilda sem tengjast félaginu , svo sem skýrslu stjórnar og deilda á aðalfundum , bréf sem félaginu berast og þess háttar . 12 . Gjaldkeri innheimtir félagsgjöld , greiðir og færir reikninga sem aðalstjórn berast . Gjaldkeri sér um öll viðskipti Þróttar við bæjarsjóð Fjarðabyggðar , sem og hið opinbera . Gjaldkeri sér um úthlutun á því fjármagni sem veitt er til hinna ýmsu deilda samkvæmt ákvörðun aðalstjórnar . Gjaldkeri felur deildum innheimtu félagsgjalda , enda er það skilyrði fyrir styrkveitingu frá aðalstjórn að þær inni það verkefni af hendi . Ef stjórnarmaður óskar upplýsinga um fjárhag félagsins , er gjaldkera skylt að gera grein fyrir honum . Reikningsár aðalstjórnar er almanaksárið . 13 . Meðstjórnandi aðstoðar aðra stjórnarmenn í störfum þeirra . 14 . Varamenn í aðalstjórn taka sæti þar ef einhver stjórnarmaður forfallast . 15 . Önnur störf aðalstjórnar eru : a : Að framkvæma samþykktir félagsfunda b : Að hafa yfirumsjón með starfsemi félagsins og samræma fjáröflunarleiðir deilda . c : Að veita heiðursmerki félagsins eftir því sem nánar verður kveðið á í reglugerð . 5. kafli Um fundahöld og fleira 16 . Aðalfundur félagsins skal haldinn við áramót eða eigi síðar en 31. mars næsta árs . Aðalfundur félagsins er æðsta vald í málefnum þess . Helstu störf aðafundar eru : 1 . Skýrsla stjórnar 2 . Skýrsla gjaldkera 3 . Mál lögð fyrir aðalfund 4 . Kosning aðalstjórnar 5 . Ákvörðun félagsgjalda 6 . Önnur mál . 17 . Á aðalfundi skal stjórnarkjöri hagað sem hér segir : Fyrst skal kjósa formann sér , þá varaformann og gjaldkera á sama hátt og síðan tvo varamenn þessara þriggja . Ennfremur tilnefni hver deild fulltrúa sinn í aðalstjórn og varamann hans , skulu nöfn þeirra liggja fyrir á aðalfundi . Komi fram tillögur um fleiri en kjósa þarf við stjórnarkjör , skulu atkvæðagreiðslur vera skriflegar . 18 . Á aðalfundi skal ákveða félagsgjöld fyrir næsta starfsár . Félagar 14 ára og eldri greiði fullt gjald , yngri félagar hálft gjald . 19 . Aðalfundur er lögmætur , hafi til hans verið boðað með viku fyrirvara . Aðrir félagsfundir eru löglegir , ef til þeirra hefur verið boðað með minnst sólarhrings fyrirvara . Í fundarboði skal getið þeirra mála er fyrir fundinum liggja . Á lögmætum fundum ræður afl atkvæða úrslitum . Til lagabreytinga þarf þó 2/3 atkvæða atkvæðisbærra fundarmanna . Skylt er að kalla saman félagsfund ef meirihluti stjórnar eða þriðjungur atkvæðisbærra félagsmanna óskar þess . 6. kafli Deildir Þróttar 20 . Deildir Þróttar eru : Knattspyrnudeild Skíðadeild Blakdeild Sunddeild Frjálsíþróttadeild Handknattleiksdeild Tae-kvon-do deild Aðalfundur Þróttar getur samþykkt fleiri deildir sé þess formlega farið á leit . Þarf 2/3 atkvæðisbærra fundarmanna til þess að tillaga þess efnis nái fram að ganga . 21 . Aðalfundur hverrar deildar skal haldinn einu sinni á ári . Dagskrá og störf aðalfunda deilda skulu vera með sama hætti og aðalfundir félagsins . Aðalfundir deildar skulu fara fram eigi síðar en 15. mars ár hvert . 7. kafli Starfssvið deilda 22 . Hver deild um sig hefur sjálfstæða stjórn , sem skipuð skal 3 mönnum , 5 eða mest 7 . Hver deild um sig hefur 3 kjörna embættismenn , formann , ritara og gjaldkera . 23 . Sérhver deild er ábyrg fyrir rekstri sínum . Hún ræður þjálfara , skipuleggur mótahald og þátttöku íþróttafólks síns í mótum og sér um öll útgjöld þar að lútandi . Sérhver deild skal semja fjárhagsáætlun , sem hún leggur fyrir aðalfund sinn , þar sem fram koma helstu tekju - og gjaldaliðir . 24 . Formaður hverrar deildar boðar til stjórnarfunda hennar og stjórnar þeim . Formaður hefur umsjón með öllum framkvæmdum og ákvörðunum á vegum deildarinnar með aðstoð stjórnarmeðlima . 25 . Ritari heldur gerðabók yfir stjórnarfundi og hið helsta í starfi deildarinnar milli funda . 26 . Gjaldkeri tekur við öllu því fé sem inn kemur vegna fjáraflana deildarinnar og sér um greiðslur reikninga vegna reksturs hennar . Gjaldkera er skylt að færa dagbók yfir tekjur og útgjöld deildarinnar yfir starfsárið og flytja reikninga deildarinnar á aðalfundi hennar . Gjaldkera er skylt að gera aðalstjórn grein fyrir fjárhag deildar sinnar , hvenær sem hún óskar þess . Ársreikningar hverrar deildar skulu sendir aðalstjórn til vörslu . Reikningsár hverrar deildar skal vera starfsárið . 8. kafli Ýmis ákvæði 27 . Merki félagsins er skjöldur , sem sýnir sólaruppkomu við hafsbrún . Skulu litir félagsins vera samkvæmt því , en útlínur skjaldarins og nafnið Þróttur , sem er í boga fyrir aftan sólina skal vera svart . 28 . Ef félagið skyldi leysast upp eða hætta að starfa , skulu eignir þess felast Fjarðabyggð til varðveislu . Ber því stjórn þeirri er síðast var löglega kosin að afhenda bæjarstjórn allar eignir félagsins . Verði félagið hins vegar ekki endurstofnað innan 5 ára , renna þær til Fjarðabyggðar . 29 . Íþróttafélaginu Þrótti verður ekki slitið nema 4/5 atkvæðisbærra félaga sem aðalfund sitja séu því samþykkir . Með slíkri samþykkt er störfum þess lokið , en að 6 mánuðum liðnum skal sú stjórn er síðast sat boða til annars fundar . Sé þar aftur samþykkt með 4/5 atkvæða atkvæðisbærra félaga að slíta félaginu , skulu það teljast lögleg félagsslit . 30 . Lögum þessum má aðeins breyta á aðalfundi , enda hafi lagabreytinga verið getið í auglýstri dagskrá . Að undangengnum umræðum þurfa 2/3 atkvæðisbærra fundarmanna að greiða þeim atkvæði til þess að þær hljóti samþykki . 31 . Lög þessi öðlast gildi er þau hafa verið samþykkt á aðalfundi og staðfest af þeim samtökum sem Þróttur er aðili að . Ritað í maí 1997 Eysteinn Þór Kristinsson Lög breytt og samþykkt á aðalfundi 31. mars 2015 .